**Bootstrap otthoni dolgozat**

A Ceglédfürdő Kalandpark elkészített egy félkész weblapot, amelynek a szerkesztésében elakadtak, és a segítségedet kérték, hogy készítsd el a weboldal alapját, amelyet a későbbiekben bővíteni tudnak.

Az oldal megoldásához szabadon felhasználhatod a W3Schools oldalt, a Zeal programot, illetve az órai feladatokat is.

**A feladataid a következők:**

* A weboldalt alakítsd át teljes mértékben Bootstrap használatával. Ehhez az online Boostrap CDN-eket illeszd be az oldalra!
* Az oldal szerkesztésénél a lényeg, hogy a lentebb leírtak szerepeljenek legalább benne, de egyébként ezeken kívül teljes szabadságot kapsz.
* Az oldal belső részénél a container vagy container-fluid osztályt használd a saját elképzelésed szerint!
* Az oldal menüjét is alakítsd át a Bootstrap-es megoldásra, amelyhez használhatod a W3Schools vagy Zeal programban megadott mintát, amelyet átalakíthatsz. A menühöz add hozzá a sticky-top osztályt, hogy mindig fent legyen görgetéskor is!
* Mint ahogy látszik a forrásban, az oldal formázása miatt olvashatatlan a szöveg, ezért az oldal belső részének adjál valamilyen áttetsző hátteret (pl. rgba(255,255,255,0.5), de a színt természetesen módosíthatod). Ehhez válassz olyan betűszínt, amelyen jól olvasható a szöveg!
* A fejléc legyen középre igazítva!
* A betűméretet növeld meg!
* Készítsd el a szolgaltatasok.html oldalt, amelynek az alapformázása megegyezik az előbb elkészített oldal formázásával, és a belső része (container vagy container-fluid) Bootstrap rács (grid) segítségével van felosztva a következők szerint:
  + a legkisebb méretnél 1 oszlopos
  + md méretnél 2 oszlopos
  + lg méretnél 3 oszlopos
* Az elkészített rácsba illesszél be kártyákat, amelyekhez szintén felhasználhatod a W3Schools vagy Zeal mintáját. Amennyiben nem tudod így megoldani, akkor a képeket csak illeszd majd be a rácsba! A képek alatt címnek elég beírni annyit, hogy pl. „Szolgáltatás 1, Szolgáltatás 2,…”, szövegnek pedig bármi „pl. ide kerül majd a szolgáltatás leírása”, vagy ilyesmi.
* A képek a szolgaltatas01.jpg- szolgaltatas06.jpg (6 darab kép)
* Az oldal további formázása teljes mértékben rád van bízva, próbáld meg úgy megszerkeszteni az oldalt a saját elképzelésed szerint, hogy lehetőség szerint esztétikus legyen. Ez a feladat már nem egészen kötelező rész, viszont annyi lenne a kérés, hogy legalább 1-2 ötlet legyen beépítve (pl. betűtípus módosítás, felsorolás jele,…)
* Amennyiben az előbb felsorolt formázásokból valamelyiken szeretnél módosítani, mert jobban beleillik az oldaladba, nyugodtan megteheted (pl. a rácsnál kevesebb, több oszlop)